Վերափոխման տաճար (Դամասկոս)

Վերափոխման տաճար, ամբողջական անվանում՝ Դամասկոսի Աստվածամոր Վերափոխման հույն մելքիական տաճար (արաբ․՝ كَاتِدْرَائِيَّةُ سَيِّدَةِ النِّيَاحِ لِلرُّومِ الْمَلَكِيِّينَ فِي دِمَشْقَ‎‎), որը նաև հայտնի է որպես Ձիթենու եկեղեցի (արաբ․՝ كنيسة الزيتون‎‎), կրոնական կառույց Սիրիայի մայրաքաղաք Դամասկոսում՝ հին քաղաքում։ Պատկանում է հույն մելքիական եկեղեցուն, հանդիսանում է պատրիարքական տաճար։ Հատկանշական է, որ դրանից ոչ հեռու գործում է հույն ուղղափառ եկեղեցին՝ սուրբ Մարիամ տաճարով։ Նշանակություն Տաճարը Դամասկոսի հույն մելքիական արքեպիսկոպոսության (լատիներեն՝ Archieparchia Damascena Graecorum Melkitarum) նստավայրն է, որը ենթակա է Անտիոքի մելքիական կաթոլիկ պատրիարքությունից։ Վերջինս ներառում է մոտ 150,000 մկրտված հետևորդներ և քսան ծխական համայնքներ՝ հիսուն քահանաներով: Նրա հավատացյալները, որոնք 18-րդ դարից նշանակվել են Հռոմի Սուրբ Աթոռի կողմից, օգտագործում են արաբերենը և բյուզանդական ծեսը։ Առաջնորդ 2006 թվականից սկսած արքեպիսկոպոսական տեղակալը Յուսեֆ Աբսին էր՝ Սուրբ Պողոսի միսիոներների ընկերության նախկին գլխավոր գերագույնը: 2017 թվականի հունիսի 21-ին նա ընտրվեց հույն մելքիական պատրիարք։ Տաճարը նվիրված է Աստվածածնի Վերափոխմանը, որը արևելյան քրիստոնեական «հակադիրն» է Մարիամի Վերափոխման լատինական եկեղեցու ուսմունքին։ Մատուռ Տաճարի ենթակայությամբ է գործում նաև Դամասկոսի սուրբ Պողոսի մատուռը (արաբ․՝ كَنِيسَةُ مَارْ بَوْلُسْ‎‎)։ 1939 թվականին օծված մատուռում կան որոշ քարեր Բաբ Քիսանից, որը, ենթադրվում է, Սուրբ Պողոսի Դամասկոսից փախուստի վայրն է։ Տես նաև Սուրբ Մարիամ տաճար (Դամասկոս) Ծանոթագրություններ Արտաքին հղումներ www.gcatholic.org